Ջեքսոն Մարտինես

Ջեքսոն Առլեյ Մարտինես Վալենսիա (իսպ.՝ Jackson Arley Martínez Valencia; հոկտեմբերի 3, 1986(1986-10-03)[…], Կիբդո, Կոլումբիա), կոլումբիացի ֆուտբոլիստ, Կոլումբիայի հավաքականի և «Ատլետիկո Մադրիդ»-ի հարձակվող, Ֆուտբոլի աշխարհի առաջնություն 2014-ի մասնակից։


== Կարիերա ==


=== «Ինդեպենդետե Մեդելին» ===
Մարտինեսը «Ինդեպենդետե Մեդելին» ֆուտբոլային ակադեմիայի սան է։ 2005 թվականին կատարել է իր նորամուտը թիմի հիմնական կազմում։ 2009 թվականին Մարտինեսը Ֆուտբոլի կոլումբիայի առաջնությունում խփեց 18 և դարձավ մրցաշրջանի լավագույն ռմբարկուն, ինչպես նաև օգնեց որպեսզի թիմը նվաճի իր 5-րդ տիտղոսը։


=== «Յագուարես Չիապաս» ===
Մի քանի շատ հաջող մրցաշրջաններից հետո Մարտինեսով սկսեցին հետաքրքրվել մի շարջ մեկսիկական և արգենտինական ֆուտբոլային ակումբներ։ 2010 թվականին Մարտինեսը պայմանագիր կնքեց մեքսիկական «Յագուարես Չիապաս» ֆուտբոլային ակումբի հետ։ Նա իր նորամուտը կատարեց Ֆուտբոլի Մեքսիկայի առաջնությունում հունվարի 17-ին «Կրուս Ասուլ»-ի դեմ խաղի ժամանակ։ Հունվարի 31-ին «Յագուարես Չիապաս» թիմի կազմում Մարտինեսը խփեց իր առաջին գոլերը՝ ձևակերպելով «դուբլ» մրցակցի դեմ խաղի ժամանակ։ Իր առաջին մրցաշրջանում Մարտինեսը 13 խաղում խփեց 9 գնդակ և ռմբարկուների ցուցակում զբաղեցրեց չորրորդ հորիզոնականը։ 2011 թվականին Լիբերտադորեսի գավաթ մրցաշարի ժամանակ Մարտինեսը 4 խաղում խփեց 3 գնդակ և օգնեց թիմին հասնել մինչև 1/4 եզրափակիչ։ 2012 թվականի սկզբին նա ընտրվեց որպես թիմի ավագ։ Մարտինեսը անց կացրեց հիանալի մրցաշրջան ընդհանուր հաշվով խբելով 30 գնդակ։ Իր հաջողությունը Մեքսիկայում գրավեց մի շարք եվրոպական ակումբների ուշադրությունը, և Մարտինեսի ծառայություններով սկսեցին հետաքրքրվել այնպիսի ակումբներ ինչպիսիք են անգլիական «Լիվերպուլ»-ը և «Մանչեսթեր Սիթի»-ն, իսպանական «Բարսելոնա»-ն և պորտուգալական «Պորտու»-ն։


=== «Պորտու» ===

2012 թվականի հունիսի 7-ին Մարտինեսը տեղափոխվեց «Պորտու», նրա տրանսֆերային արժեքը կազմեց 11 մլն դոլլար։ Օգոստոսի 11-ին Պորտուգալիայի սուպերգավաթ-ի մրցուցյան ժամանակ Մարտինեսը նոր թիմի կազմում կատարեց իր նորամուտը։ Այս խաղի ժամանակ նա խփեց իր առաջին գնդակը, որը նաև միակն էր խաղում և Պորտուգալիայում նվաճեց իր առաջին տիտղոսը։ Նաև Մարտինեսը ճանաչվեց այդ խաղի լավագույն ֆուտբոլիստ։
Օգոստոսի 19-ին «Ժիլ Վիսենտե»-ի դեմ խաղում Մարտինեսը կատարեց իր նորամուտը Պորտուգալիայի առաջնությունում։ Իսկ Օգոստոսի 25-ին նա խփեց իր առաջին գնդակը Պորտուգալիայի առաջնությունում։ Խփելով 12 խաղում 11 գնդակ նա անցավ Ռադամել Ֆալկաոյի, Հալկի, և Լիսանդրո Լոպեսի ռմբարկուական ձեռքբերումների ռեկորդը։ Հայտնի պորտուգալացի լրագրող Ժոաո Պուելան Մարտինեսի համար մականուն ՝ «Ջեկշոու Մարտինես»։ Մարտինեսը նվաճեց ամսվա ֆուտբոլիստ կոչումը հոկտեմբերին, նոյեմբերին և փետրվարին։
Հենց իր առաջին մրցաշրջանում Մարտինեսը հաղթեց Ֆուտբոլի Պորտուգալիայի առաջնությունը և դարձավ առաջնության լավագույն ռմբարկուն։ Մյուս մրցաշրջանում «Պորտու»-ն գրավեց երրորդ հորիզոնականը առաջնությունում և համապատասխանաբար 2-րդ և 1-ն հորիզոնականը զբաղեցրին «Բենֆիկա»-ն և «Սպորտինգ»-ը, սակայն Մարտինեսը նորից դարձավ առաջնության լավագույն ռմբարկու։


=== «Ատլետիկո Մադրիդ» ===
2015 թվականի հունիսին հայտնի դարձավ, որ հարձակվողը համաձայնության է եկել «Ատլետիկո Մադրիդ»-ի հետ կնքելով 5 տարվա պայմանագիր։ Մարտինեսի տրանսֆերային արժեքը կազմեց 35 մլն եվրո։


== Վիճակագրություն ==


=== Ակումբային վիճակագրություն ===
2015 թվականի օգոստոսի 4-ի տվյալներով.


== Կարիերան ազգային հավաքականի կազմում ==
Մարտինեսը հավաքականի կազմում իր նորամուտը կատարել է 2009 թվականին 22 տարեկանում Մեքսիկայի դեմ խաղում։ Հավաքականի կազմում իր առաջին գոլը խփել է 2010 թվականին Էկվադորի ազգային հավաքականի դարպասը։
2011 թվականին հավաքականի կազմում նա մեկնեց Արգենտինա որտեղ անց էր կացվում Ամերիկայի գավաթի մրցությունը։ Առաջնության ժամանակ նա մասնակցեց Պերուի ազգային հավաքականի դեմ խաղում։
2014 թվականին Մարտինեսը հայտնվեց հավաքականի կազմում Բրազիլիայում Ֆուտբոլի աշխարհի առաջնության ժամանակ։ Խմբային փուլի առաջին խաղում նա փոխարինեց Տեոֆիլո Գուտերեսային 2-րդ խաղակեսում և մասնակցեց Հունաստանի հավաքականի դեմ խաղին։ Ճապոնիայի ազգային հավաքականի դեմ խաղում նա դարձավ «դուբլ»-ի հեղինակ։


=== Գոլերը հավաքականի կազմում ===


== Ձեռքբերումներ ==


==== Ակումբային ====
 «Ինդեպենդենտե Մեդելին»

 Ֆուտբոլի կոլումբիայի առաջնություն - Կլաուսուրա 2009 «Պորտու»

 Ֆուտբոլի Պորտուգալիայի առաջնություն - 2012/13
Ֆուտբոլի Պորտուգալիայի սուպերգավաթի դափնեկիր - 2012Անհատական ձեռքբերումներ

Ֆուտբոլի Կոլումբիայի առաջնության լավագույն ռմբարկու (18 գոլ) - 2009
Ֆուտբոլի Պորտուգալիայի առաջնության լավագույն ռմբարկու (26 գոլ) - 2012/13
Ֆուտբոլի Պորտուգալիայի առաջնության լավագույն ռմբարկու (20 գոլ) - 2013/14
Ֆուտբոլի Պորտուգալիայի առաջնության լավագույն ռմբարկու (21 գոլ) - 2014/15


== Ծանոթագրություններ ==


== Արտաքին հղումներ ==
Պրոֆիլը soccerway կայքում
Պրոֆիլը footballzz կայքում(չաշխատող հղում)
Պրոֆիլը Zerozero կայքում
Պրոֆիլը ForaDeJogo կայքում Archived 2014-06-02 at the Wayback Machine.